Rikunarita-ORG/Wikinium huggingface dataset:
# Počítačové reproduktory

Počítačové reproduktory značky Bose
**Počítačové reproduktory** (alebo tiež **multimediálne reproduktory**), sú počítačový hardvér, výstupná jednotka počítača, ktorá umožňuje reprodukovať signály z počítača vo forme zvuku (hudba, slovo, zvukové efekty a pod.)

Je to externá aktívna reproduktorová sústava, väčšinou s integrovaný zosilňovačom. Ku počítaču sa pripája štandardným audio 3.5mm (1/8 inch) stereo jack konektorom. Farebné označenie konektora (zásuvky na zvukovej karte a zástrčky) je zelená. Niektoré reproduktory používajú aj Cinch (RCA) konektory. Existujú aj reproduktory na pripojenie cez USB port.
Počítačové reproduktory sú štandardne súčasťou osobného počítača. Vyrábajú sa v širokej variete rozmerov, tvarov, kvalite, cene a druhu. Typické počítačové reproduktory sú plastové skrinky napájané sieťovým adaptérom, vybavené ovládaním hlasitosti a vypínačom, s výstupným hudobným výkonom 1 – 2 W. Drahšie reproduktory sú vybavené aj ďalšími ovládacími prvkami (basy, vyváženie a pod.). Vyrábajú sa aj reproduktorové sústavy 2.1, 4.1, 5.1 a 7.1 (údaj za bodkou znamená počet subwooferov (basových reproduktorov), údaj pred bodkou znamená počet satelitov reproduktorovej zostavy (napr. 5.1 znamená dva predné, dva zadné, stredný reproduktor a subwoofer). Záleží na umiestnení počítača a nárokov na zvuky.

Zabudovaný zosilňovač vyžaduje externé napájanie (obvykle sieťovým adaptérom).

Niekedy sú reproduktory zabudované v tele počítača (jeho systémovej jednotke) napr. notebook, alebo sú súčasťou monitora.
# Li Po

|  |
| --- |
| Li Po |
| čínsky básnik |
|  |
| Iné mená | Rihaku |
| Narodenie | 701 |
| Úmrtie | 10. november 762 (60 – 61 rokov) |
| Odkazy |
| Projekt Gutenberg | Li Po (plné texty diel autora) |
| Commons |  Li Po |
|

|  |  |
| --- | --- |
|  |  Biografický portál |

 |

**Li Po** alebo **Li Paj** (čín. 李白 – Li Po/Li Paj, pchin-jin: *Lǐ Bó/Lǐ Bái*) (\* asi 701 – † 10. november 762, v Süan-čchengu, provincia An-chuej) bol klasický čínsky básnik obdobia Tchang. V Japonsku je známy ako *Rihaku*.

Krása jeho poézie je odzbrojujúca a obsahuje katarzné prvky. Využíval ako nikto iný svoju unikátnu tvorivú inteligenciu a predstavivosť. Objavoval prekvapujúce riešenia v rámci tradičných poetických foriem, sám je pokladaný za vrcholného básnika klasickej formy, ktorú doviedol k dokonalosti.

Angažoval sa aj politicky a na konci svojho života bol nútený uchýliť sa do ústrania vďaka dvorným pletkám na cisárovom dvore.

Bol veľmi známy svojou náklonnosťou k alkoholu, čo mu však neuberalo na talente a schopnostiach hneď vytvárať majstrovské diela. Existuje o ňom množstvo legiend, vrátane smrti, keď sa vraj opitý pokúšal objať mesiac v rieke.

## Iné projekty

Commons* Commons ponúka multimediálne súbory na tému **Li Po**

## Externé odkazy

* Životopis s niekoľkými obrázkami a ukážkami básní

## Poznámky

Li Po o zobrazený vo Wu-šuang pchu
# Averroizmus

**Averroizmus** je smer stredovekej filozofie nadväzujúci na učenie Averroesa; obhajuje idey večnosti sveta, smrteľnosti duše, teóriu dvojakej pravdy. Averroizmus mal značný vplyv v 13. storočí vo Francúzsku (Siger Brabantský) a v 14. storočí a 16. storočí v Taliansku (padovská škola).

## Externé odkazy

FILIT – zdroj, z ktorého pôvodne čerpal tento článok.
# Varta (rieka)

Varta v Załęczianskej CHKO.
**Varta** (poľ. Warta) je rieka v stredozápadnom Poľsku. Preteká územím Sliezskeho, Lodžského, Veľkopoľského a Lubuského vodvodstva. Je to pravý prítok Odry. Dĺžka Varty je väčšia než dĺžka Odry nad miestom sútoku. Je 762 km dlhá a priemerný prietok dosahuje 195 m³/s. Povodie má rozlohu 53 700 km². Preteká mestami Čenstochová, Poznaň a Gorzów Wielkopolski.

## Iné projekty

Commons* Commons ponúka multimediálne súbory na tému **Varta (rieka)**
# Malopoľský dialekt

|  |
| --- |
| Malopoľský dialekt (dialekt małopolski) |
| Štáty |  Poľsko |
| Región | Malopoľské vojvodstvo Podkarpatské vojvodstvo Svätokrížske vojvodstvo Lublinské vojvodstvo Lodžské vojvodstvo Sliezske vojvodstvo Mazovské vojvodstvo |
| Klasifikácia | indoeurópske jazyky
* slovanské jazyky
	+ západoslovanské jazyky
		- lechické jazyky
			* poľština
				+ **malopoľský dialekt**
 |
| Písmo | latinka |
| Mapa rozšírenia |
|  |
| Mapa poľských dialektov, malopoľský dialekt vyznačený žltou farbou |
| Pozri aj: Jazyk – Zoznam jazykov |
|

|  |  |
| --- | --- |
|  |  Jazykový portál |

 |

**Malopoľský dialekt** (poľ. *dialekt małopolski*) je zoskupenie regionálnych variantov poľštiny v okolí historického regiónu Malopoľsko. Presné územie je ťažké vymedziť z dôvodu rozšírenosti jeho prvkov, ako aj pre existenciu prechodných subdialektov.

V rámci malopoľského dialektu sa okrem iných zvyčajne rozlišujú nasledujúce nárečia: podkarpatsko-krakovské, sieradzské, kielecko-sandomierzske, staršie východné a novšie východné.

Malopoľský dialekt má dlhotrvajúcu liturgickú tradíciu, najmä v porovnaní s ostatnými poľskými nárečovými oblasťami. Existuje v ňom napísaných mnoho kníh a básní.

Medzi spoločné znaky malopoľského dialektu patria:

* „mazurzenie“ (t.j. vyslovovanie hlások /s, z, t͡s, d͡z/ namiesto spisovných /ʂ, ʐ, t͡ʂ, d͡ʐ/)
* spodobovanie neznelých obštruentov na znelé, a to aj na rozhraní slov, napr.: *kot leci* [kɔd ˈlɛt͡ɕi] (spisovná poľština: [kɔt ˈlɛt͡ɕi])
* rozličná nazalizácia (alebo jej neprítomnosť) v prípade hlások /ɔ̃/ a /ɛ̃/ v rôznych častiach nárečovej oblasti
* zlučovanie skupín záverových a frikatívnych spoluhlások do afrikatívnych spoluhlások, napr.: *trzysta* [ˈt͡ʂɨsta] (spisovná poľština: [ˈtʂɨsta] alebo [ˈt͡ʂʂɨsta])
* častý prízvuk na prvej slabike, tiež prízvuk na poslednej slabike vo vokatíve (na rozdiel od prízvuku na predposlednej slabike, ktorý je bežný v iných variantoch poľštiny)
* časté používanie častice „że“ v imperatíve ("weźże" vs. "weź" – vezmi)[chýba zdroj]

## Referencie

## Zdroj

*Tento článok je čiastočný alebo úplný preklad článku Lesser Poland dialect na anglickej Wikipédii.*